HRVATI ZA NASLJEDNOGA RATA. 1117 
jateljska posada, sastojeća iz 1000 francezkih vojnika i 100 seljana, 
zajedno s generalom Gensayem. U gradu nadjoše naši množinu 
hrane, goriva i streljiva, medju ranjenimi bijaše s naše strane i ba- 
run Trenk. Iste noći osvojili su nasi i Kron-Veisenburg, kod kojega 
pade 215 posavskih Krajišnika. U osvojeni grad zatvori se grof 
Forgač sa 1 četom svoje pukovine i sa 300 hrvatskih krajišnika i 
dobrovoljaca, te kad kasnije na njega navali čitava vojska od 40.000 
Francezah pod Coignyem, nehtjede predati grada, premda mu to 
bijaše naloženo od generala Nadažda. Kad vojnikom ponestane stre- 
ljiva_ branijahu se golim mačem, dok napokon nadvladani svi skoro 
nepadnu. Ali i Francezi izgube 1400 vojnika i 100 častnika. Pu- 
kovnik Forgač bude uhvaćen. 
Dok je francezka vojska obsjedala grad, navali na nju general 
Nadaždi sa 10.000 vojnika, medju kojimi bijahu osim drugih Hr- 
vata i Trenkovi panduri. Nu pošto očekivana pomoć od generala 
Preizinga zakasni, a našim nestade streljiva, moradoše se povući 
natrag sa gubitkom od 1000 svojih, premda je neprijatelj izgubio 
do 5000 mrtvih, a isto toliko zarobljenih. 
Malo zatim morali su Francezi i Bavarci izprazniti opet grad 
Veisenburg, te unidjoše unj iz nova Hrvati, osvojivši magazine u 
vriednosti od dva miljuna forintih. 
Kad se francezki general Coigny sa svojom vojskom utabori kod 
Hagenaua, da čuva liniju rieke Mottira, pohitiše Nadaždi i Trenk 
za neprijateljem, uznemirujuć na putu neprestano straže neprija- 
teljske. 
Nadaždi utabori se zatim kod sela Šulca iznad Hagenaua, te 
dovede svojim položajem neprijatelja u veliku smetnju. Radi toga 
navale Francezi na naš tabor, ali nemogahu odtjerati s njihova mje- 
sta naše čete. Čuvši napokon Francezi, da se je naša glavna vojska 
pod hercegom Karlom pomaknula od Lautenberga napred prema 
Lotaringiji, ostave oni Hagenau i povuku se natrag uz rieku Moter 
sve do Pena. Medjutim je general Birenklau s Hrvati i drugimi 
četami obsjeo tvrdju  Fortlouis. 
Trenk pohiti s panduri za neprijateljem i osvoji Pfafenhofen, 
dočim general Nadaždi, a iza kako on oboli, general Gilanji, pro- 
drieše s Hrvati i konjičkimi četami sve do Bišweilera i Strassburga. 
Kasnije, kad je herceg Karlo unišao u Hagenau, povuče se nepri- 
jateljska vojska preko Lampersheima i Štrasburga natrag, na što 
1 Šubart II. 94—95. 
